**Լուեն Գիդեոն** (անգլ.՝ Louan Gideon, նոյեմբերի 12, 1955(1955-11-12), Էրաթ շրջան, Տեխաս, ԱՄՆ - փետրվարի 3, 2014(2014-02-03), Էշվիլ, Հյուսիսային Կարոլինա, ԱՄՆ), ամերիկացի դերասանուհի, գրող, ջազ երգչուհի, ռիելտոր։

Կենսագրություն
--------------

### Վաղ տարիներ

Լուեն Գիդեոնը ծնվել է 1955 թվականի նոյեմբերի 12-ին ԱՄՆ-ի Տեխաս նահանգի Էրաթ շրջանում։ 1987 թվականին ավարտել է Տեխաս նահանգի Ուեյկոյում գտնվող Բեյլորի համլսարանը՝ ստանալով աստիճան բանավոր հաղորդակցության ոլորտում (ռադիո, հեռուստատեսություն, կինո)։ Ուսումնական առաջին տարում ընտրվել է «Բեյլորի գեղեցկուհի», թեև այդ տիտղոսը հազվադեպ է շնորհվել առաջին կուրսեցիներին։

### Կարիերա

Լուենը նախքան ԱՄՆ-ում դերասան դառնալը իր կարիերան սկսել է որպես Եվրոպայի և Ասիայի ջազ երգչուհի։ 1985 թվականից սկսած՝ Գիդեոնը խաղացել է 36 ֆիլմում ու հեռուստասերիալում։ Առավել հայտնի է դարձել *Nickelodeon-ի* «Ալեքս Մակի գաղտնի աշխարհը» հեռուստասերիալում Դանիել Աթրոնի դերով (1994-1998)։ Լուենը դարձել է վերջին դերասանուհին, որը երկարատև նկարահանված «Վաղվա օրվա որոնումներում» սերիալում (1985-1986) մարմնավորել է Լայզա Ուոլթոն Սենթելին։

### Կյանքի վերջին տարիներ և մահ

2006 թվականին Լուենը Լոս Անջելեսից տեղափոխվել է Աշվիլ՝ Հյուսիսային Կարոլինա, որտեղ բնակություն է հաստատել Կապույտ լեռնաշղթայի լեռներում։ Այնտեղ նա շարունակել է գրողի և թատերական դերասանուհու կարիերան, նահանգի ներսում աշխատել է որպես ռիելթոր։

2009 թվականին հաջողությամբ հաղթահարել է կրծքագեղձի քաղցկեղը, իսկ 2011թվականի նոյեմբերի 11-ին (11/11/11) ամուսնացել է իր վաղեմի գործընկերոջ՝ պաշտոնաթող գործադիր տնօրեն Ուոլթ Բորհերսի հետ։ Հարսանեկան արարողությունը, որը վարել է նրա մտերիմ ընկերը՝ դերասան Բրայան Քրենսթոնը, տեղի է ունեցել Իտալիայի Կոմո լճի ափին։ 2013 թվականի վերջին քաղցկեղը նորից կրկնվել է։ Մահացել է 2014 թվականի փետրվարի 3-ին ժամը 23։ 11-ին (11:11) 58 տարեկան հասակում՝ սիրելիներով շրջապատված։

Ընտրյալ ֆիլմագրություն
----------------------

| Տարի |  | հափերեն անվանում | Բնօրինակ անվանում | Դեր |
| --- | --- | --- | --- | --- |
| 1985-1986 | ս | Վաղվա օրվա որոնումներում | *Search for Tomorrow* | Լայզա Ուոլթոն Սենթել |
| 1989 | ֆ | Թեթև անիվներ | *Easy Wheels* | Մոլի Վուլֆ |
| 1991 | ֆ | Կոմանդոն արվարձան | *Suburban Commando* | առևտրային մեքենայով կինը |
| 1991 |  | Առեղծվածային Էյրի քաղաքը Ինդիանայում | *Eerie, Indiana* | Բեթի Ուիլսոն |
| 1991 | ս | Ո՞վ է այստեղ շեֆը | *Who's the Boss?* | տեր |
| 1993 | ս | Բևերլի Հիլզ, 90210 | *Beverly Hills, 90210* | Ջինա |
| 1993 | ս | Օդային թռիչք | *Airborne* | տիկին Գուսեն |
| 1994 | հֆ | Փախչել բանտից | *Jailbreakers* | ֆիզկուլտուրայի մարզիչ |
| 1994-1998 | ս | Ալեքս Մաքի գաղտնի աշխարհը | *The Secret World of Alex Mack* | Դանիել Աթրոն |
| 1996 | ս | Ախտորոշումը՝ սպանություն | *Diagnosis: Murder* | Ստրեթոնի քարտուղար |
| 1996 | ս | Մութ երկինք | *Dark Skies* | Թեմի |
| 1997 | ս | Սայնֆելդ | *Seinfeld* | տիկին Համիլթոն |
| 2000 | ս | Արևից երրորդ մոլորակը | *3rd Rock from the Sun* | վաճառողուհի |
| 2001 | ս | Սաբրինա փոքրիկ կախարդ | *Sabrina the Teenage Witch* | Էլինոր |
| 2001 | ս | Հաճախորդը միշտ մահացած | *Six Feet Under* | սգացող կին |
| 2003 | ս | Ջոան Արկադիայից | *Joan of Arcadia* | Վել Ուայեթ (նշված չէ տիտրերում) |
| 2004 | ս | Մալքոլմը կենտրոնում | *Malcolm in the Middle* | կին |

Ծանոթագրություններ
------------------

1. 1 2 3 4  Internet Movie Database — 1990.
2. 1 2  Freebase տվյալների վերբեռնում — Google.
3. ↑  "'A perfect stage exit': Asheville actress Louan Gideon dies", citizen-times.com; accessed February 12, 2014.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |